b'\n_START_ARTICLE_\nSvobodomiselnost\n_START_SECTION_\nSplo\xc5\xa1no\n_START_PARAGRAPH_\nSvobodomiselnost narekuje, da naj posameznik ne sprejme ali odkloni trditve, ki naj bi bile veljavne, brez potrditve z znanjem in razumom. Svobodomiselni \xc4\x8dlovek bo zgradil svoje verovanje na dejstvih, znanstvenih raziskavah in logi\xc4\x8dnem sklepanju, ne da bi se oziral na zablode dejstev ali logike ali omejevalne u\xc4\x8dinke avtoritet, kognitivne pristranosti,\xc2\xa0\xc2\xbbzdrave pameti\xc2\xab\xc2\xa0konvencionalnega razmi\xc5\xa1ljanja, ljudskega verovanja, predsodkov, u\xc4\x8denja verstev oziroma verskih sekt, urbanih legend in pravljic ali drugih dogmatskih ali sicer dvomljivih na\xc4\x8del._NEWLINE_Kratko definicijo svobodomiselnosti pripisujejo, kot\xc2\xa0\xc2\xbbCliffordov kredo\xc2\xab, britanskemu matematiku 19. stoletja, W. K. Cliffordu:_NEWLINE_"Napa\xc4\x8dno je, \xc4\x8de kdorkoli, kadarkoli in kjerkoli verjame v karkoli, za kar nima zadostnih dokazov."\n_START_SECTION_\nSimbol\n_START_PARAGRAPH_\nMa\xc4\x8deha (iz rodu vijolic) je uveljavljen simbol svobodomiselnosti, ki ga je izpostavilo pismenstvo \xc4\x8dlanov Ameri\xc5\xa1ke lai\xc4\x8dne zveze (American Secular Union) ob koncu 19. stoletja. Primernost ma\xc4\x8dehe kot simbola svobodomiselnosti so utemeljili z besedo in podobo: angle\xc5\xa1ko ime\xc2\xa0\xc2\xbbpansy\xc2\xab\xc2\xa0izvira iz francoskega\xc2\xa0\xc2\xbbpens\xc3\xa9e\xc2\xab\xc2\xa0ki pomeni misel, videz pa je podoben \xc4\x8dlove\xc5\xa1kemu obrazu, v avgustu pa se prikloni kot bi bila globoko zami\xc5\xa1ljena .\n_START_SECTION_\nZgodovina\n_START_PARAGRAPH_\nNi dvoma, da so so\xc4\x8dasno z vsakim nastankom navad ali verstev, bili tudi ljudje, ki so iz razli\xc4\x8dnih razlogov nasprotovali tradicijam in dogmam. \xc5\xa0ele s spoznanjem o lastni spoznavni mo\xc4\x8di so nastali mo\xc5\xbenosti\n_START_SECTION_\nStarej\xc5\xa1a zgodovina\n_START_PARAGRAPH_\nV Budizmu je svobodomiselnost zagovarjal Gautama Buda, ki pravi v spisu Kalama Sutta:_NEWLINE_\xc2\xab\xc2\xa0Prav je, da ste vi, Kalamci (prebivalci vasi Kasaputta), dvomljivi in negotovi;\xc2\xab..."Negotovost se je v vas porodila o tistem kar je res dvomljivo. Kalamci, ne sledite tistemu, kar poznate iz ponavljanja besed, niti zaradi tradicije, niti zaradi govoric, niti zaradi tega ker je v spisih, niti zaradi domi\xc5\xa1ljij ali predpostavk, niti zaradi varljivega prepri\xc4\x8devanja, niti zaradi tega, ker ste prej mislili druga\xc4\x8de, niti zaradi navideznega znanja drugih, niti zaradi trditve:\xc2\xa0\xc2\xbbTa menih je na\xc5\xa1 u\xc4\x8ditelj\xc2\xab; Kalamci; \xc4\x8de sami veste:\xc2\xa0\xc2\xbbTo je slabo, te stvari je treba obsojati, te stvari so obsodili umni in, \xc4\x8de jim sledimo v svojo \xc5\xa1kodo in tveganje\xc2\xab, jih je treba opustiti.\xc2\xab\xc2\xa0_NEWLINE_\xc2\xab...Ne smete sprejeti karkoli le zaradi tradicije...ne le zato, ker se sklada s spisi...ne sprejmite \xc4\x8desarkoli samo zato, ker se ujema z va\xc5\xa1imi vnaprej sprejetim pojmi ... Toda ko veste, da je stvar moralna, brezmade\xc5\xbena, da to hvalijo modri, da vodi v dobrobit in sre\xc4\x8do; potem sledite temu.\xc2\xab\xc2\xa0'